

REPUBLIKA HRVATSKA

VARAŽDINSKA ŽUPANIJA

OPĆINA VINICA

OSNOVNA ŠKOLA VINICA

KLASA: 003-06/21-01-01

URBROJ: 2186-142/02-21-21

U Vinici, 5. listopada 2021.

**ZAPISNIK SJEDNICE ŠKOLSKOG ODBORA**

**(zapisnik sjednice br. 7)**

Sedma sjednica Školskog odbora Osnovne škole Vinica održala se 05. rujna 2021. godine s početkom u 18:00 sati uživo u prostoriji velike zbornice na adresi Osnovne škole Vinica.

**Prisutni članovi**: Nikolina Siročić, Vesna Hrnčić, Anja Tot, Branimir Štimec, Mihalić Marijan

**Opravdali izostanak**: Ljiljana Stokrajec, Martina Kapljić

**Ostali prisutni:** Mirjana Jambriško (ravnateljica), Marina Drvarić (tajnica)

Predsjednica Školskog odbora, Nikolina Siročić, konstatira da je prisutna potrebna većina članova Školskog odbora (5 članova) te će se donositi pravovaljane odluke.

Utvrđeni dnevni red jednoglasno je prihvaćen, te on glasi:

1. Izvješće s prethodne sjednice Školskog odbora
2. Realizacija Godišnjeg plana i programa te Kurikuluma prošle šk. godine 2020./2021.
3. Razmatranje i donošenje odluke o prihvaćanju Kurikuluma za šk. god. 2021./2022.
4. Razmatranje i donošenje odluke o prihvaćanju Godišnjeg plana i programa za šk. god. 2021./2022.
5. Donošenje odluke o prihvaćanju rebalansa za 2021. godinu
6. Donošenje Pravilnika o načinu korištenja vlastitih prihoda Osnovne škole Vinica
7. Donošenje Odluke o raspisivanju natječaja za upražnjeno radno mjesto učitelja/ice hrvatskog jezika
8. Donošenje Odluke o odabiru kandidata po provedenom natječaju za radno mjesto spremač/ica Škole, neodređeno puno radno vrijeme, 2 izvršitelja
9. Razno – aktualnosti u Školi, pitanja i odgovori, rasprava o daljnjim zadacima

**Toč.1.**

Na zapisnik 6.sjednice nije bilo primjedbi, te je on jednoglasno usvojen.

**Toč.2.**

Pod drugom točkom dnevnog reda, ravnateljica škole gđa. Jambriško govorila je kako se neke od planiranih aktivnosti tj. javne djelatnosti škole u prošloj školskoj godini nisu realizirale radi nastupanja epidemioloških mjera; nastava na daljinu i online okruženje. Planirani izleti i ekskurzije jednodnevni ili višednevni za učenike od I. – VIII. razreda nisu u potpunosti realizirani kao ni sportski susreti.

Od ulaganja u školu istaknula je da su izrađene potrebne mrežne instalacije za bežičnu lokalnu mrežu, a nastavak se očekuje u šk. god. 2021./2022. Stručna usavršavanja provodila su se radom stručnih aktiva, no nije bilo putovanja po putnom nalogu u smislu službenog puta. Sve edukacije takvog tipa održavale su se online. Učiteljsko vijeće sastalo se na 7 sjednica, Školski odbor sastao se 12 puta, po razrednim odjelima održano je 3 i više roditeljskih sastanaka, 2 sjednice Vijeća roditelja … Administrativno tehničko osoblje je poslove koji su utvrđeni Godišnjim planom i programom rada škole ostvarilo je u potpunosti. Školski odbor jednoglasno je prihvatio takvo Izvješće o realizaciji Godišnjeg plana i programa rada škole za šk. god. 2020./2022.

\*Izvješće je sastavni dio ovog Zapisnika.

**Toč.3**

Pod trećom točkom dnevnog reda raspravljalo se o predloženom Kurikulumu za šk. god. 2021./2022. Osnovni podaci o Školi nisu se mijenjali značajno u usporedbi s prošlom školskom godinom osim u broju učenika kojih je u šk.god. 2021-2022 245, i 49 djelatnika (2 pomoćnika u nastavi više nego prošle šk.godine= ukupno 4), te 3 pripravnika, jednog više nego prošle šk.godine. Sve ostale informacije daju se isčitati iz predloženog Kurikuluma te je on kao takav jednoglasno prihvaćen javnim glasovanjem prisutnih članova - jednoglasno

**Toč.4**

Pod četvrtom točkom dnevnog reda raspravljalo se o predloženom Godišnjem planu i programu za šk. godinu 2021./2022. po svim stavkama sadržaja. Što se tiče osnovnih podataka o školi nije se značajno izmijenilo, osim u broju pripravnika i broju pomoćnika u nastavi (4 izvršitelja na određeno nepuno radno vrijeme). Unutarnji školski prostori i okoliš nisu se mijenjali u kvadraturi. Što se tiče plana preuređenja u potpunosti se izvršilo dugogodišnji plan postavljanja unutarnjih sjenila i vanjskih žaluzina na zgradi OŠ Vinica s južne i dio istočne strane, dok su sa zapadne postavljena unutarnja sjenila. Prema godišnjem kalendaru rada planiraju se izvanučioničke nastave, terenska nastave i jednodnevni izleti kao i maturalac i škola u prirodi te se svi nadamo da će epidemiološke prilike omogućiti i realizaciju istih. Na sve ostale informacije nije bilo primjedbi te je predloženi Godišnji plan i program jednoglasno usvojen i donesen jednoglasno.

**Toč.5**

Pod 5. točkom dnevnog reda ravnateljica M.Jambriško govorila je o rebalansu proračuna za 2021. godinu. Povećala su se dva iznosa i to u dijelu otkupa udžbenika za učenike završnih razreda u iznosu 3.690,00 kuna i u dijelu pomoćnika u nastavi, jer umjesto dosadašnja 2 pomoćnika, u školi su zaposlena 4 pomoćnika u nastavi. Školski odbor jednoglasno je prihvatio takav prijedlog rebalansa. Poseban dio rebalansa sa vidljivim iznosima sastavni je dio ovog Zapisnika.

**Toč.6**

Pod 6. točkom dnevnog reda ravnateljica M.Jambriško govorila je o dobivanju suglasnosti na Prijedog pravilnika o načinu korištenja vlastitih prihoda Osnovne škole Vinica. Suglasnost je tražena još 27. svibnja 2021, no suglasnost osnivača zaprimljena je 10.rujna 2021. Školski odbor jednoglasno je donio Pravilnik o načinu korištenja vlastitih sredstava koji će se objaviti 6. listopada 2021. na oglasnoj ploči i mrežnim stranicama škole, a stupit će na snagu prvog dana od dana njegova objavljivanja (6. listopada 2021.).

**Toč.7**

Ravnateljica M.Jambriško već je ranije upoznala članove Školskog odbora o ostvarivanju prava na mirovinu učiteljice hrvatskog jezika. Stoga, Škola je uputila osnivaču obrazac za prijavu potrebe za zapošljavanjem (sukladno provedbi čl. 107 Zakona o odgoju i obrazovanju). Škola je zaprimila 13. rujna 2021. suglasnost osnivača (Varaždinske županije) o popunjavanju radnog mjesta učitelja hrvatskog jezika na neodređeno puno radno vrijeme putem natječaja. Školski odbor jednoglasno je donio odluku o raspisivanju spomenutog natječaja čiji tekst je sastavni dio ovog Zapisnika.

**Toč.8**

Nakon provedenog natječajnog postupka za radna mjesta spremač/ica na neodređeno puno radno vrijeme (2 izvršitelja), imenovano Povjerenstvo za procjenu i vrednovanje kandidata provelo je usmeni razgovor/intervju s prijavljenim kandidatima kojim asu prijave bile uredne, pravovremene i potpune (9 kandidata). Ravnateljica je predložila Školskom odboru sklapanje ugovora o radu s najbolje rangiranim kandidatkinjama D. Šoštarić i K.Rukelj koje su ostvarile najveći mogući broj bodova od ukupnog broja bodova (30/30). Školski odbor jednoglasno je prihvatio da se s predloženim kandidatkinjama sklopi ugovor o radu na neodređeno puno radno vrijeme.

**Toč.9**

Ravnateljica M. Jambriško izrazila je radost što se Školski odbor sastao uživo po prvi puta u novom sastavu. Obavijestila je nazočne članove o online nastavi i prvom pozitivnom slučaju COVIDa u razredu.

Također, ukratko se osvrnula na buduće zadatke i pozdravila spremnost Školskog odbora na suradnju, a osobito predsjednice Školskog odbora.

Sjednica je završila u 18:35.

Zapisničar: Predsjednik Školskog odbora: